̂ у́бѡ ікѡ̂ны, прилѣ́жнѡ мо́лимся, я̀же въ че́сть и сла́ву, и въ воспомина́ніе сп҃си́тельнагѡ воплоще́нія, чуде́съ же и бл҃годѣя́ній єдиноро́днагѡ сн҃а твоегѡ̀, я̀же на́мъ бж҃е́ственное єѵг̑ліе вѣща́етъ, да не то́чію чту́ще, но и на изъ̑ѡбражє́нныя взира́юще въ у́мъ пріе́млемъ, и въ па́мять бл҃года́рнѡ ѿно́симъ:та́кожде и пречс̑тыя дв҃ы бцд̑ы, нбс̑ныхъ си́лъ безпло́тныхъ, ст҃а́гѡ іѡа́нна прд̑те́чи и крс̑ти́теля, ст҃ы́хъ апс̑лъ, про̑рѡ́къ, мч҃нкъ, и всѣ́хъ ст҃ы́хъ твои́хъ соѡруди́хомъ, млс̑тивнѡ нбс̑нымъ твои́мъ бл҃гослове́ніемъ, въ ѡкропле́ніи воды̀ сея̀ сщ҃е́нныя бл҃гословѝ и ѡст҃ѝ, и всѣ́хъ вѣ́рнѡ предъ̑ ни́ми, тебѐ бг҃а ѻц҃а̀, и єдиноро́днаго сн҃а, и прест҃а́го и животворя́щаго твоего̀ дх҃а, пречс̑тую же бцд̑у, и всѣ́хъ ст҃ы́хъ твои́хъ, и́хже изъ̑ѡбражє́нія въ си́хъ ікѡ́нахъ су́ть, досто́йнѡ чту́ще, твоѐ бж҃е́ственное млс̑рдіе, ѻ́ныхъ же, я́кѡ твои́хъ при́сныхъ рабѡ́въ и другѡ́въ, мл҃твы за себѐ къ тебѣ̀ бг҃у и гдс̑у, предста́тельства же и по́мощи прося́ще призыва́ти бу́дутъ, твои́мъ бл҃госе́рдіемъ, ст҃ы́хъ же твои́хъ мл҃твами ско́рѡ получи́ти сотворѝ, ѡставле́ніе же грѣхѡ́въ да́руй, и наслѣ́дники црс̑твія твоегѡ̀, я́кѡ бл҃гъ, бы́ти сподо́би